Greek Legal Document

Category: 275

Content:
4. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 69222/6880 της 28 Αυγ./14 Σεπτ.  1962 (ΦΕΚ Β΄326) Περί κυκλοφορίας νέου τύπου ημερολογίου μηχανής στροβιλοκινήτων πλοίων. Έχοντες υπ’ όψιν: Τας διατάξεις α)Του άρθρ. 41 του δια του Νόμ. 3816/1958 κυρωθέντος Κώδικος Ιδιωτικού Ναυτικού Δικαίου (ΦΕΚ 32 Α/1958). β)Του άρθρ. 67 παρ. 2 του δια του από 11.3.1952 Β.Δ/τος κωδικοποιηθέντος Ποινικού και Πειθαρχικού Κώδικος Ε.Ν. (ΦΕΚ 83 Α/1952). γ)Την υπ’ αριθ. 14802/789/19.2.62 απόφασιν Υ.Ε.Ν. περί συγκροτήσεως επιτροπής δια συμπλήρωσιν και τακτοποίησιν ημερολογίου μηχανής στροβιλοκινήτων πλοίων. Ιδόντες τας διατάξεις : α)Του άρθρ. 49 του ως άνω Κώδικος Ιδιωτικού Ναυτικού Δικαίου: β)Του άρθρ. 32 παρ. 62 του ως άνω Ποιν. και Πειθαρχικού Κώδικος Εμπορικού Ναυτικού. γ)Του άρθρ. 80 του δια του από 6.12.1939 Β.Δ/τος τεθέντος εις εφαρμογήν «Κανονισμού εργασίας επί των Ελληνικών Φορτηγών πλοίων ολικής χωρητικότητος κόρων 800 και άνω» (ΦΕΚ 539/Α/1939) και δ)Του άρθρ. 82 παρ. α΄ του δια του από 4.8.1960 υπ’ αριθ. 683, Β.Δ/τος, τεθέντος εις εφαρμογήν «Κανονισμού Εσωτερικής Υπηρεσίας επί Ελληνικών Επιβατηγών πλοίων πεντακοσίων κόρων ολικής χωρητικότητος και άνω» (ΦΕΚ 158/Α/1960), αποφασίζομεν: Αποδεχόμεθα τον δια του από 22.8.1962 πρακτικού της συσταθείσης δυνάμει της υπ’ αριθ. 14802/ 789/19.2.62 αποφάσεώς μας Επιτροπής, προταθέντα νέον τύπον ημερολογίου μηχανής στροβιλοκινήτων πλοίων, ως το συνημμένον εις το εν λόγω πρακτικόν υπόδειγμα. Το ημερολόγιον τούτο θα χρησιμοποιήται επί παντός πλοίου άνω των 500 κοχ. εφωδιασμένου δια στροβιλοκινήτων μηχανών και ορίζομεν όπως: 1)Το νέον τύπου ημερολόγιον μηχανής στροβιλοκινήτων πλοίων εκτυπωθή μερίμνη και δαπάναις του Ναυτικού Απομαχικού Ταμείου και τεθή εις κυκλοφορίαν άμα τη εκτυπώσει. 2)Εν αρχή του ημερολογίου τούτου, όπερ δέον να είναι διαστάσεων 0,38 ύψος 0,35 πλάτος και να αποτελήται εκ φύλλων 100, καταχωρηθούν κατά σειράν α)Η παρούσα απόφασις και τα συνημμένα τη παρούση αποσπάσματα διατάξεων της ισχυούσης περί ημερολογίου μηχανής νομοθεσίας. β)Εις την τελευταίαν σελίδα αυτού καταχωρηθή πράξις θεωρήσεως του ημερολογίου υπό της Λιμενικής ή Προξενικής Αρχής, ως το συνημμένον υπόδειγμα και γ)Η παρούσα άνευ των συνημμένων δημοσιευθή δια της Εφημερίδος της Κυβερνήσεως. 19.Α.κ.3-4 Ημερολόγιο Μηχανής